Η κλασική πεταλεκτομή, αποτελεί μια παρωχημένη επέμβαση, κατά την οποία αφαιρούνται όλα τα οπίσθια στοιχεία του σπονδύλου προκειμένου να δοθεί χώρος στα νεύρα μετατρέποντας το σωλήνα σε αυλό.
Πιο σύγχρονες μέθοδοι κινούνται στην ίδια λογική, εστιάζοντας όμως ακριβώς εκεί που ασκείται η πίεση, χωρίς να αφαιρούνται εκείνα τα στοιχεία που δεν πιέζουν αλλά συμβάλουν στη στήριξη της σπονδυλικής στήλης. Η προσέγγιση αυτή έχει μικρότερο χειρουργικό τραύμα σε σύγκριση με την κλασική πεταλεκτομή.